जौनपुर- जिले के खेतासराय थाना क्षेत्र के गोरारी पुलिया के पास स्कूली बच्चों से भरी मिनी बस ने चलती ट्रक में पीछे से टक्कर मार दी। जिसमें सवार दो स्कूली बच्चे और चालक मामूली रूप से घायल हो गये। जानकारी होने पर मौके पर पहुंचे बच्चों के अभिभावक बच्चों को लेकर घर वापस चले गये। घटना के बाद चालक स्कूली बस को लेकर शाहगंज स्कूल चला गया।उधर दूसरी तरफ सुबह जलालपुर थाना क्षेत्र के जौनपुर वाराणसी राज मार्ग पर इजरी गांव के समीप सई नदी पुल पर अज्ञात ट्रक के चपेट मे आने से बाइक सवार एक व्यक्ति की घटना स्थल पर मौत हो गयी । तथा एक व्यक्ति गम्भीर रूप से घायल हो गया ।पुलिस ने शव को अपने कब्जे मे लेकर पोस्टमार्टम हेतु भेज दिया । बताते है कि त्रिभुवन सिंह उम्र 65 वर्ष पुत्र श्री नाथ सिंह निवासी नेवादा अपनी बाइक हीरो पुच यू पी 62 J 771 से सुल्तानपुर से अपने घर आ रहे थे ।तभी जौनपुर मे उनके ही गांव के राज नारायण सिंह उम्र 52 वर्ष पुत्र लक्ष्मण सिंह मिल गये और उसी बाईक पर बैठ कर घर के लिए आ रहे थे कि इजरी गांव के समीप सई नदी पुल पर पीछे से आ रही अज्ञात ट्रक की चपेट मे आ जाने से राजनारायण सिंह की घटनास्थल पर मौत हो गयी तथा त्रिभुवन सिंह गम्भीर रूप से घायल हो गये । सूचना पर पहुंची पुलिस ने घायल को स्थानीय प्राथमिक स्वास्थ्य केंद्र पर ले आयी जहां पर प्राथमिक उपचार के बाद घायल की गम्भीरा वस्था को देखते हुए डॉक्टरों की टीम ने जिला अस्पताल के लिए रेफर कर दिया । पुलिस ने शव को अपने कब्जे मे लेकर पोस्ट मार्टम हेतु भेज दिया । मौत की खबर लगते ही परिजनो मे कोहराम मच गया तथा गांव मे शोक की लहर व्याप्त हो गयी।